Source: http://www.dreptonline.ro/legislatie/hotarare_reguli_eligibilitate_cheltuieli_operatiuni_finantate_operationale_491_2008.php
Timestamp: 2019-08-21 06:04:41+00:00
Document Index: 17856727

Matched Legal Cases: ['articolul 1', 'articolul 1', 'articolul 2', 'articolul 3', 'articolul 4', 'articolul 6', 'articolul 9', 'articolul 11']

Hotararea Guvernului nr. 759/2007 privind regulile de eligibilitate a cheltuielilor efectuate in cadrul operatiunilor finantate prin programele operationale, publicata in Monitorul Oficial al Romanei, Partea I, nr. 517 din 1 august 2007, se modifica si se completeaza dupa cum urmeaza:
1. La articolul 1 alineatul (4), dupa litera b) se introduce o noua litera, litera b1), cu urmatorul cuprins:
"b1) decizia/ordinul de finantare reprezinta actul unilateral care se elaboreaza in cazul in care beneficiarul functioneaza in institutia care acorda asistenta financiara nerambursabila aferenta unei operatiuni in scopul atingerii obiectivelor axei prioritare dintr-un program operational si care stabileste obligatiile structurilor cu rol de autoritate de management/organism intermediar/beneficiar;".
2. La articolul 1 alineatul (4), dupa litera d) se introduce o noua litera, litera e), cu urmatorul cuprins:
"e) costurile pentru operarea obiectivelor de investitii reprezinta costurile care intervin dupa finalizarea si darea in exploatare a obiectivelor de investitii; nu sunt considerate costuri pentru operarea obiectivelor de investitii acele costuri care intervin in operatiunile finantate prin Programul operational asistenta tehnica 2007-2013 sau prin axele prioritare de asistenta tehnica din cadrul programelor operationale."
3. La articolul 2 alineatul (1), literele a) si c) se modifica si vor avea urmatorul cuprins:
"a) sa fie efectiv platita de catre beneficiar, intre 1 ianuarie 2007 si 31 decembrie 2015, daca autoritatea de management sau organismul intermediar, pentru si in numele acesteia, nu decide altfel prin contractul de finantare/decizia/ordinul de finantare;
c) sa fie in conformitate cu prevederile deciziei/ordinului de finantare sau ale contractului de finantare, incheiat de catre autoritatea de management sau organismul intermediar, pentru si in numele acesteia, pentru aprobarea operatiunii, cu respectarea art. 54 alin. (5) si art. 60 din Regulamentul Consiliului nr. 1.083/2006;".
4. La articolul 3, litera b) se modifica si va avea urmatorul cuprins:
"b) contributia in natura sub formele prevazute la lit. a) este considerata contributie proprie a beneficiarului si nu trebuie sa depaseasca cumulativ 20% din totalul contributiei proprii eligibile a beneficiarului stabilite prin contractul de finantare/decizia/ordinul de finantare;".
5. La articolul 4, litera c) se modifica si va avea urmatorul cuprins:
"c) amortizarea este eligibila exclusiv pentru perioada de finantare a operatiunii, conform prevederilor contractului de finantare/deciziei/ordinului de finantare;".
"Art. 5. - (1) Cheltuielile generale de administratie sunt eligibile daca respecta prevederile art. 2 si daca sunt alocate proportional operatiunii, in conformitate cu metoda elaborata de autoritatea de management si prevazuta in contractul de finantare/decizia/ordinul de finantare."
7. La articolul 6 alineatul (2), literele a) si c) se modifica si vor avea urmatorul cuprins:
"a) achizitia de teren a fost facuta in conformitate cu decizia autoritatii de management, asa cum este prevazut in contractul de finantare/decizia/ordinul de finantare;
c) terenul este utilizat pentru destinatia stabilita, cu respectarea clauzelor/conditiilor din contractul de finantare/decizia/ordinul de finantare si pe perioada din contractul/decizia/ordinul de finantare."
"Art. 7. - Costul de achizitie al imobilelor deja construite, cu exceptia cazurilor prevazute la art. 6 alin. (3), inclusiv terenul pe care se afla constructia, este eligibil daca sunt indeplinite prevederile art. 2, precum si urmatoarele conditii specifice:
a) operatiunea nu beneficiaza de finantare din FSE, cu exceptia cazurilor in care se aplica prevederile art. 34 alin. (2) din Regulamentul Consiliului nr. 1.083/2006, art. 3 alin. (7) si art. 11 alin. (4) din Regulamentul nr. 1.081/2006, potrivit art. 13 din prezenta hotarare;
b) imobilul nu a beneficiat de finantari comunitare nerambursabile in ultimii 10 ani pentru constructie sau reabilitare;
c) costul de achizitie al imobilului este certificat de un evaluator independent autorizat, care sa confirme ca valoarea acestuia nu excedeaza valorii de piata si ca imobilul respecta conditiile tehnice prevazute in legislatia nationala."
9. La articolul 9 alineatul (1), litera d) se modifica si va avea urmatorul cuprins:
"d) sunt efectuate pentru managementul si/sau monitorizarea operatiunii pe parcursul perioadei de implementare."
10. La articolul 11, litera a) se modifica si va avea urmatorul cuprins:
"a) obiectul contractului de leasing respecta prevederile din contractul de finantare/decizia/ordinul de finantare;".